CELEX: 31983D0121
Language: el
Date: 1983-03-16 00:00:00
Title: 83/121/ΕΟΚ: Απόφαση της Επιτροπής της 16ης Μαρτίου 1983 για τροποποίηση των ορίων των μειονεκτικών περιοχών κατά την έννοια της οδηγίας 75/268/ΕΟΚ του Συμβουλίου (Γαλλία) (Το κείμενο στη γαλλική γλώσσα είναι το μόνο αυθεντικό)

Avis juridique important

|

31983D0121

83/121/ΕΟΚ: Απόφαση της Επιτροπής της 16ης Μαρτίου 1983 για τροποποίηση των ορίων των μειονεκτικών περιοχών κατά την έννοια της οδηγίας 75/268/ΕΟΚ του Συμβουλίου (Γαλλία) (Το κείμενο στη γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 079 της 25/03/1983 σ. 0042 - 0051

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 16ης Μαρτίου 1983  για τροποποίηση των ορίων των μειονεκτικών περιοχών κατά την έννοια της οδηγίας 75/268/ΕΟΚ του Συμβουλίου (Γαλλία)  (Το κείμενο στη γαλλική γλώσσα είναι το μόνο αυθεντικό)  (83/121/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας σε ορισμένες μειονεκτικές περιοχές (1), όπως τροποποιήθηκε τελευταία από την οδηγία 82/786/ΕΟΚ (2), και ιδίως το άρθρο 2 παράγραφος 3,  Εκτιμώντας:  ότι η οδηγία 75/271/ΕΟΚ του Συμβουλίου της 28ης Απριλίου 1975 σχετικά με τον κατάλογο των μειονεκτικών γεωργικών περιοχών κατά την έννοια της οδηγίας 75/268/ΕΟΚ (Γαλλία) (3), όπως τροποποιήθηκε τελευταία από την απόφαση 81/408/ΕΟΚ (4), περιγράφει τις περιοχές της Γαλλίας που περιλαμβάνονται στον κοινοτικό κατάλογο των μειονεκτικών περιοχών, κατά την έννοια του άρθρου 3 παράγραφοι 3, 4 και 5 της οδηγίας 75/268/ΕΟΚ·  ότι η γαλλική κυβέρνηση υπέβαλε αίτηση, σύμφωνα με το άρθρο 2 παράγραφος 1 της οδηγίας 75/268/ΕΟΚ, για τροποποίηση των ορίων των μειονεκτικών περιοχών που περιλαμβάνονται στο παράρτημα της οδηγίας 75/271/ΕΟΚ·  ότι η μεταφορά ορισμένων περιοχών που περιλαμβάνονται ήδη στον κατάλογο των περιοχών κατά την έννοια του άρθρου 3 παράγραφοι 4 και 5 της οδηγίας 75/268/ΕΟΚ, στον κατάλογο που αφορά τις περιοχές κατά την έννοια του άρθρου 3 παράγραφος 3 της οδηγίας αυτής, γίνεται σύμφωνα με τους δείκτες και τις αξίες, καθώς και τα κριτήρια εξαιρέσεως που αναφέρονται στην οδηγία 75/271/ΕΟΚ, για την οριοθέτηση των ορεινών περιοχών·  ότι οι μειονεκτικές ζώνες που προκύπτουν από τις τροποποιήσεις τηρούν τους δείκτες και τις αξίες που αναφέρονται στην οδηγία 77/118/ΕΟΚ του Συμβουλίου της 14ης Φεβρουαρίου 1977 περί τροποποιήσεως της οδηγίας 75/271/ΕΟΚ που αφορά τον κοινοτικό κατάλογο των μειονεκτικών γεωργικών περιοχών κατά την έννοια της οδηγίας 75/268/ΕΟΚ (Γαλλία) (5), για καθορισμό των ορίων των περιοχών κατά την έννοια του άρθρου 3 παράγραφοι 4 και 5 της οδηγίας 75/268/ΕΟΚ·  ότι το σύνολο των τροποποιήσεων που ζητά η γαλλική κυβέρνηση, στο πλαίσιο του άρθρου 2 παράγραφος 3 της οδηγίας 75/268/ΕΟΚ, συνεπάγεται αύξηση της εκμεταλλευόμενης γεωργικής έκτασης του συνόλου των μειονεκτικών περιοχών περισσότερο από 1,5 % της εκμεταλλευόμενης γεωργικής έκτασης·  ότι η συνολική έκταση που καθορίζεται σύμφωνα με το άρθρο 3 παράγραφος 5 της οδηγίας 75/268/ΕΟΚ δεν υπερβαίνει το 2,5 % της συνολικής έκτασης της Γαλλίας·  ότι έχει ζητηθεί η γνώμη της Επιτροπής του ΕΓΤΠΕ για τις χρηματοδοτικές πλευρές της υπόθεσης·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Με ισχύ από την 1η Δεκεμβρίου 1982, ο κατάλογος των μειονεκτικών περιοχών στη Γαλλία, ο οποίος εμφαίνεται στο παράρτημα της οδηγίας 75/271/ΕΟΚ, τροποποιείται σύμφωνα με το παράρτημα της παρούσας απόφασης.  Άρθρο 2  Η παρούσα απόφαση απευθύνεται στη Γαλλική Δημοκρατία.  Έγινε στις Βρυξέλλες, στις 16 Μαρτίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 128 της 19. 5. 1975, σ. 1.  (2) ΕΕ αριθ. L 327 της 24. 11. 1982, σ. 19.  (3) ΕΕ αριθ. L 128 της 19. 5. 1975, σ. 33.  (4) ΕΕ αριθ. L 156 της 15. 6. 1981, σ. 56.  (5) ΕΕ αριθ. L 58 της 3. 3. 1977, σ. 22.